פופיXי

פופיXי (באיטלקית: PopPixie) היא סדרת הנפשה איטלקית מסוגת פנטזיה, קומדיה והרפתקאות, המהווה ספין אוף לסדרת ההנפשה "מועדון ווינX" ששודרה לראשונה בשנת 2004 והופצה ברחבי העולם. הסדרה נוצרה, בוימה ונכתבה על ידי איג'יניו סטראפי, והופקה על ידי Rainbow S.p.A.   

עלילת הסדרה עוקבת אחר הפיקסים, יצורים קסומים החיים בעיר פיקסי, שם בכל פרק הם עוברים הרפתקה חדשה ומיוחדת. במהלך הסדרה הדמויות זוכות לכוח המכונה "מג'יק פופ", לאחר שהן משתמשות בכישרון שלהן לטובה. בעזרת המג'יק פופ הדמויות יכולות לטפל בבעיות שונות ולהילחם מול השדונים. על פי יוצרי הסדרה, הסדרה נועדה לטפח רגשות של חברות, אמונה ואופטימיות.  

הסדרה שודרה במדינות רבות ברחבי העולם, ביניהן צרפת, איטליה, רוסיה, ארצות הברית וישראל. המדינה הראשונה שבה הסדרה שודרה הייתה צרפת, בה הסדרה שודרה בצרפתית ב-14 באוגוסט 2010 בערוץ France 3. באיטליה הסדרה שודרה לראשונה באיטלקית ב-10 בינואר 2011 בערוץ Rai 2.   

בישראל הסדרה שודרה לראשונה בדיבוב לעברית בערוץ הילדים החל משנת 2010 עד שנת 2011, ולאחר מכן שודרה בשידורים חוזרים בערוץ זום. במאית הדיבוב של הסדרה בעברית הייתה אפי בן ישראל, ומפיקת הדיבוב הייתה ענבר שטגר עזרא. המדבבים בשפה העברית כוללים את דור סרוגו, ספיר דרמון, איטן גרינברג ויואב בר-לב. את שיר הפתיחה והסיום של הגרסה העברית ביצעה מיכל רשף.  

לסדרה הופקו שתי עונות הכוללות 52 פרקים באורך 13 דקות. על בסיס הסדרה נוצרו מוצרים שונים הכוללים בובות, מגזינים, ספרים, בגדים, חפצי בית ו-DVD שהופצו ברחבי העולם.

 תקציר העלילה 
הסדרה עוקבת אחר חייהם של הפיקסים החיים בעיר פיקסי, שם הם חיים יחד עם חיות קסומות, גמדים ושדונים. השדונים שונאים את הפיקסים, ולכן כל פעם הם מנסים לפגוע בהם ולקלקל את חייהם. במהלך הסדרה הפיקסים זוכים לכוח המכונה "מג'יק פופ", כדור קסום אותו מקבלים מעץ החיים לאחר שהם משתמשים בכישרון שלהם לטובה. את המג'יק פופ לא ניתן להעביר לאף אחד, והוא מאפשר לפיקסים לקבל שינוי קסום. בעזרת המג'יק פופ הפיקסים יכולים לטפל בבעיות שונות ולהילחם מול השדונים. 

 דמויות 
 פיקסים 
הפיקסים הם יצורים קסומים דמוי פיות קטנים. לפיקסים יש בעלי חיים ועבודות שונות בעיר פיקסי. ברגע שהם משתמשים בכישרון שלהם לטובה הם יכולים לקבל מעץ החיים קסם המכונה "מג'יק פופ". 
אמור (באיטלקית: ג'ולנדה גרנדו, בעברית: אלה פטר) - הבעלים של חנות האהבה, חנות בעיר פיקסי המתמחה ביצירת שיקויי אהבה. לאמור יש כוח המכונה "פופיXי רגשות".
קרמל (באיטלקית:  לורה אמדיי, בעברית: לורין מוסרי) - הבעלים של המאפייה הכי מפורסמת בעיר פיקסי. אחותו התאומה של מרטינו. לקרמל יש כוח המכונה "כוח על פופיXי".
צ'אטה (באיטלקית: פרלה ליברטורי, בעברית: ענת אלפן) - שדרנית ברדיו של העיר פיקסי. לצ'אטה יש כוח המכונה "פופיXי כוח קולי".
שרי (באיטלקית: אילריה לטיני, בעברית: מאיה בר שלום) - הפיקסית הכי עשירה בעיר פיקסי. לשרי יש כוח המכונה "פופיXי מזג האוויר".
פיקסי (באיטלקית: דויד גרבולינו, בעברית: תומר גלר) - עובד בחנות צעצועים, שם הוא משתמש בכישרונו להכנת צעצועים מדהימים. לפיקסי יש כוח המכונה "פופיXי טכנו קסם".
דיג'יט (באיטלקית: ג'מה דונטי) - כמו פיקסי, יש לו כוח המכונה "פופיXי טכנו קסם" המאפשר לו להשתמש בטכנולוגיה. במועדון ווינX דמותו הייתה בת.
ליבי (באיטלקית: פאולו די סנטיס, בעברית: איטן גרינברג) - בעל כוח המכונה "פופיXי מהירות על". במועדון ווינX דמותו הייתה בת.
לוקט (באיטלקית: לאורה לנאי, בעברית: מאי יעקובסון) - עובדת במלון בעיר פיקסי. ללוקט יש כוח המכונה "פופיXי הכוונה".
מרטינו (באיטלקית: רנאטו נובארה, בעברית: דור סרוגו) - אחיה התאום של קרמל. למרטינו יש כוח המכונה "פופיXי אקרובטיקה".
פאם (באיטלקית: סינזיה מסירוני, בעברית: הילי ישראל) - עובדת במספרה המוצלחת ביותר בעיר פיקסי. לפאם יש כוח המכונה "פופיXי זריזות ידיים".
פיף (באיטלקית: גאיה בולוגנזי) - ילדה קטנה. לפיף יש כוח המכונה "פופיXי שינה מתוקה". לעומת מועדון ווינX, בסדרה פיף דיברה לראשונה וראו את שיערה.
גלים - ראש תחנת הכוח של העיר. בעל כוח המכונה "פופיXי אנרגיה". כמו פיף, במועדון ווינX דמותו לא דיברה ולא ראו את שערו, בנוסף הוא היה בת.
טון (באיטלקית: אווה פדואן, בעברית: ספיר דרמון) - מורה בבית ספר בעיר פיקסי. בעלת כוח המכונה "פופיXי כוח קולי".
הנסיך ארסניו - האקס של שרי. הפיקסי היחיד ששבר לשרי את הלב.
קמילה (באיטלקית: אילריה ג'ורג'ינו) - אחת מהתלמידים של טון. בעלת כוח המכונה "פופיXי אשליות".
פרח - פיקסית העובדת בעיתון של העיר פיקסי.
ג'יגה - בן דוד של לוקט. בעל כוח המכונה "פופיXי גדילה".
ג'ולי - מומחה בהכנת מסיבות והופעות. בעל כוח המכונה "פופיXי בידור". במועדון ווינX דמותו הייתה בת.
קוונטין - זמר רוק. מלווה תמיד על ידי שומרי הראש שלו.
רובינסון (באיטלקית: ג'אנלוקה קריספי) - שומר היער של העיר פיקסי. הוא ואמור מחבבים אחד את השנייה אך מתביישים לומר זאת.
מורפו (באיטלקית: אמנואלה רוזזה) - פיקסי בעל כוח שינוי צורה, דבר המנצל אותו בשביל למתוח אחרים. יש לו כוח המכונה "פופיXי שינוי צורה".
זינג - פיקסי שאוהב חרקים. בעל כוח המכונה "פופיXי חרקים". במועדון ווינX דמותו הייתה בת.
פלאסטו (באיטלקית: אנדראה לבגנינו) - פיקסי גמיש שיכול להתמתח למרחבים רחוקים. בעל כוח המכונה "פופיXי גמישות".
נימפיאה (באיטלקית: ביאטריס מרג'וטי, בעברית: מאיה בר שלום) - מלכת הפיקסים.
ג'סטין נימבל (באיטלקית: פאולו די סנטיס) - זמר פופ מפורסם בעיר פיקסי. אלרגי לקופים המגמגמים, למרות שהוא אוהב אותם. הוא משמש פרודיה לזמר ג'סטין ביבר.
מולה (באיטלקית: ורוניקה פוצ'יו) - חברה טובה של ליבי וצ'אטה. בעלת כוח המכונה "פופיXי חפירות".

 שדונים 
השדונים הם תושבים בעיר פיקסי. הם שונאים את הפיקסים ולכן הם עושים הכל בשביל לפגוע בהם.
רקס (באיטלקית: דניאלה רפאלי, בעברית: איטן גרינברג) - שדון יהיר שאוהב רק את עצמו. בעל מוח מבריק, איתו הוא מציע תוכניות ומזימות.
מקסין (באיטלקית: עמנואלה פקוטו) - שדונית שחושבת שהיא הכי יפה מכל השדונים. זדונית וקנאית.
נרסיסה (באיטלקית: דבורה סיקקורלי) - שדונית עצלנית ומוזרה. חולמת לחיות חיים של גברת נהדרת.
זפטו - מעריץ של צ'אטה.
פלוקסי (באיטלקית: גבריאל פטריארקה) - שדון צעיר ואינו בוגר. עצלן וחמדן.
לני (באיטלקית: אלסיו ניסולינו) - שדון מטורף וחסר אחראיות שאוהב לקחת סיכונים.
יוקה (באיטלקית: אלונורה רטי) - שחצנית וקלת דעת.
דמיאן - ילד שדון טיפוסי שאוהב להציק לילדים אחרים.
ההורים של דמיאן - שדונים אגואיסטים שרשמו את דמיאן לבית ספר בשביל שיהיו יכולים לצאת לחופשה.

 גמדים 
הגמדים הם תושבים בעיר פיקסי. הם ידועים בקמצנות שלהם.
מר גריינד (באיטלקית: מימו סטראטי) - מנהל הבנק של העיר פיקסי. גמד קמצן שלא מוכן לתת הלוואות.
מר רולו (באיטלקית: פירלויגי אסטור, בעברית: יואב בר-לב) - מנהל את בית המלון הכי מפורסם בעיר פיקסי.
אוגוסטוס (באיטלקית: ולדימירו קונטי) - בעלים של חנות צעצועים בעיר פיקסי.
רונף (באיטלקית: ולדימירו קונטי) - גמד עצלן שכל הזמן רוצה לישון.

 בעלי חיים 
בעלי החיים הם חיות אשר חיות עם תושבי העיר פיקסי. לרוב לבעלי החיים יש כנפיים ואותו אופי כמו לבעלים שלהם.
 גוזמן (בעברית: יואב בר-לב) - הקוף של לוקט אשר עובד איתה בבית המלון.
 לולו - החתולה של שרי והעוזרת האישית שלה.
 אוטיס (בעברית: בר כספי) - ההיפופוטם של אמור אשר עובד איתה בחנות האהבה.
 טינה (בעברית: ספיר דרמון) - חזירת המחמד של קרמל אשר עובדת איתה במאפייה.
 טינה - ארנבת המחמד של פיף.
 קלאופטרה - הנמרה של רקס.
 לוסילה - התנינה של נרסיסה.
 רודריגו - הקוברה של מקסין.
 טיטו - העטלף של יוקה.
 וולפגנג - הזאב של לני.

 פרקים 
 מספר הפרק בסדרה שם הפרק בעברית שם הפרק באיטלקית תאריך שידור באיטליה 1מתקפה ירוקהL'invasione verde10 בינואר 2011פאם נסערת מפני שהיא עדיין לא קיבלה מג'יק פופ, בזמן שהשדונים יצרו צמח טורף על עץ החיים המונע את הקסם בעיר פיקסי.2דג פיקסיUn pesce fuor d'acqua11 בינואר 2011אמור הוזמנה לדייט על ידי רובינסון, וכמובן שהיא הסכימה. אך מפני שהיא לא יודעת לשחות היא יצרה שיקוי שיגרום לה לשחות כמו דג, ובמקום זה היא נהפכה לדג.3מזג אוויר מטורףCherie, una Pixie tempestosa12 בינואר 2011פיקסית חדשה בשם שרי מגיעה לעיר. הרגשות של שרי מובעים במזג אוויר, למשל שהיא עצובה יורד פתאום גשם, דבר שלוקח זמן לפיקסים להבין.4הסוד של לוקטIl segreto di Lockette13 בינואר 2011הוריה של לוקט מגיעים לביקור בעיר פיקסי, ולוקט עובדת עליהם שהיא האופה הכי גדולה בעיר ושיש לה מג'יק פופ.5עץ מעופףLe Pixiemonete volanti14 בינואר 2011השדונים גונבים את הכסף מהעיר פיקסי, בזמן שצ'אטה מנסה להשיג סקופ בשביל לקבל עבודה בעיתון.6עץ הגלידה של קרמלL'albero dei gelati di Caramel17 בינואר 2011קרמל שותלת עץ גלידה בשביל להצליח להתמודד עם הלקוחות, אבל דברים יוצאים משליטה כאשר כל העיר פיקסי מוצפת בגלידה.7כישוף המראהL'incantesimo dello specchio18 בינואר 2011מורפו הופך בעזרת מראת הקסמים שלו את לוקט למקסין וכך ההפך, דבר הגורם לצרות.8הראיון הגדולL'intervista del secolo19 בינואר 2011לצ'אטה יש ראיון גדול עם הזמר קוונטין אותו היא מעריצה. בשביל להיות מושכת היא שמה בושם מהחנות של אמור, אך התברר שהוא שיקוי המצמיח שיער.9רובוט בשביל צ'אטהUn robot per Chatta20 בינואר 2011פיקסי בונה לצ'אטה רובוט לכבוד היום הולדת שלה, דבר שמסתבך שהשדונים משתלטים עליו.10תעלומת המג'יק פופ האבודIl mistero della MagicPop perduta21 בינואר 2011בעקבות הדרישות של צ'אטה ואמור הנמצאות במלון של העיר פיקסי, והעלמות של המג'יק פופ של חוקר מפורסם הנמצא במלון, לוקט מתאמצת ועובדת קשה.11יוצאים למחנה הפיקסיםCamp Pixie24 בינואר 2011אמור ולוקט יוצאות למחנה הפיקסים בשביל להשתתף בקורס הישרדות, שם אסור להן להשתמש בקסם.12הצילו את הקופים המגמגמיםSalviamo le scimmie svitate25 בינואר 2011צ'אטה מאמצת קוף מגמגם בשביל להרשים את ג'סטין נימבל, כוכב הפופ.13החבר הכי טוב שליIl mio miglior amico26 בינואר 2011פלאסטו, חברו הטוב של מרטינו, מנסה למצוא עבודה, אך השדונים מרמים אותו בשביל שידוד בשבילם בנק.14שיקוי האהבה של אמורLa pozione speciale di Amore27 בינואר 2011אוטיס בטעות יוצר שיקוי שגורם לכל הפיקסים להתאהב בגמדים, דבר אותו הגמדים מנצלים לטובתם.15צעצוע עלIl ladro di giocattoli28 בינואר 2011פיקסי יצר צעצוע חדש אך הוא חושש שהוא עלול להיות רע. הגמד אוגוסטוס מוכן לעשות הכל בשביל להשיג אותו.16מג'יק פופ טכנוI PopPixie tecnomagici31 בינואר 2011במהלך קרב הטכנו קסם השנתי בין פיקסי לדיג'יט, נגיף טכנולוגי משחית את תחנות הטכנולוגיה של העיר.17שדון בבית ספרUn Elfo a scuola1 בפברואר 2011שני שדונים שולחים את בנם, דמיאן, לבית הספר של טון בשביל שיוכלו לצאת לחופשה.18הגמדים משתגעיםGnomi impazziti2 בפברואר 2011הגמדים השתגעו והתייחסו לפיקסים בצורה גרוע, בעקבות כך צ'אטה יוצאת לחקור את העניין.19המלחמה של לני ויוקהUn bisticcio tra Elfi3 בפברואר 2011בשביל לגרום לשדונים, לני ויוקה, להשלים, אמור יוצאת להכיר את הטבע האמיתי של השדונים.20שפעת השתיקהUn'epidemia a Pixieville4 בפברואר 2011טון, שרוצה להשתתף בתחרות שירה, נהפכת לצרודה.21גיבורי אוטובוס בית ספרGli eroi dello scuolabus7 בפברואר 2011בעקבות הפיהוקים של פיף, כל היושבים באוטובוס ההסעה לבית הספר נרדמים, דבר הגורם למי שנמצא באוטובוס ללכת לאיבוד.22גם אני פופ פיקסי!Sono anch'io una PopPixie8 בפברואר 2011בלי ידיעתם של הפיקסים, השדונים גנבו לפיקסים את המג'יק פופ, ובמקומם יצרו חדשים שנתנו לגמדים למכור. לוקט יוצאת לחקור את העניין.23אתה מפוטר!Sei licenziato9 בפברואר 2011גוזמן פוטר מבית המלון של העיר פיקסי, לכן הוא מנסה למצוא עבודה חדשה, אך הוא נכשל בכל ניסיונותיו. לאחר מכן הוא מוצא את התרמיל של פיקסי, ונהפך לצייר נהדר.24יום רע לשיערCapelli selvaggi10 בפברואר 2011בעקבות ענן שנוצר מפיטריה, המספרה של פאם נסגרת, ובמקומה נפתחת חנות יופי חדשה.25הכישרון המיוחד של מרטינוIl talento di Martino11 בפברואר 2011בעקבות בעיית הזיכרון של קרמל, המאפייה שלה נשארת בידי העוזרות המגושמות שלה, בזמן שהפיקסים מנסים להחזיר לה את הזיכרון.26מתקפת העכבישים הגדולהL'attacco dei ragni giganti14 בפברואר 2011הפיקסים והגמדים מנקים את שכונת השדונים, אך השדונים לא מרוצים מכך ולכן הם גורמים למתקפת עכבישים בעיר פיקסי.27בהלת הזהב של הגמדיםLa corsa all'oro degli Gnomi15 בפברואר 2011במהלך בהלת הזהב המסורתית של הגמדים, כל הגמדים נעלמים באופן מסתורי.28המסיבה המושלמתIl party perfetto16 בפברואר 2011במהלך המסיבה של האקס של שרי, שרי מגלה דבר חשוד לגבי החברה שלו.29חיה מצחיקהUn cucciolo divertente17 בפברואר 2011בן הדוד של לוקט, ג'יגה, מוצא ביער זיקית בעל כישרון כמו שלו.30מרוץ המכוניות הגדול של העיר פיקסיIl gran premio di Pixieville18 בפברואר 2011בעקבות הפרס שמקבלים ממירוץ המכונית של העיר פיקסי, לוקט מחליטה להשתתף בו.31תחרות כישרונות סוערתUn talent show esplosivo21 בפברואר 2011שרי רוצה להשתתף בתחרות כישרונות, אך מפני שהפיקסים חושבים שהיא לא מספיק טובה הם נרשמים לתחרות בשביל להפסיד בכוונה.32המופע של ג'וליLo spettacolo scoppiettante di Jolly22 בפברואר 2011ג'ולי מכין מסיבה לכבוד ההופעה של השמניונים, אך המצב יוצא משליטה שהן גדלות לגודל עצום.33אמור והדרקונים הכוחנייםAmore e i draghi litigiosi23 בפברואר 2011אמור וחיות המחמד שלה יוצאים לשחזר את המצקת האבודה של גמדי המערות, אך שני דרקונים מחפשים אותה גם.34המעריץ הגדול של צ'אטהUn ammiratore per Chatta24 בפברואר 2011לצ'אטה יש מעריץ חדש, שדון בשם זפטו, אותו היא לא סובלת.35הגמד האחרוןL'ultimo Gnomo25 בפברואר 2011לאחר צפייה בסרט, השדונים מוצאים קמע שהופך את כל הגמדים לאבן.36המתקפה התת-קרקעית של השדוניםL'assalto sotterraneo degli Elfi28 בפברואר 2011בעזרת שרביט מיוחד השדונים מזמנים יצורים תת-קרקעיים בשביל שיעזרו להם לשדוד את הבנק של העיר פיקסי.37מג'יק פופים בסכנהMagicPop in pericolo1 במרץ 2011שדונה בשם סיניה הופכת לפיקסית הכי יפה ונערצת בעיר פיקסי בעזרת אבק פיות שהיא לוקחת מהמג'יק פופ - דבר הגורם לה להפנט את הפיקסים בשביל לקחת את המג'יק פופ שלהם.38יום מחשמלUna giornata elettrizzante2 במרץ 2011השדונים מחבלים בחשמל בעיר פיקסי, דבר הגורם לצרות.39שלוש משאלות מדהימותTre desideri straordinari3 במרץ 2011השדונים מוצאים מראה קסומה שמאפשרת להם להביע שלוש משאלות, דבר שהם מנצלים בשביל לפגוע בפיקסים.40הפיקסים מתכווציםI Pixie lillipuziani4 במרץ 2011השדונים כיווצו את הפיקסים והגמדים, דבר הגורם להם להיות חלשים ומונע מהם להשתמש בקסם.41המתחרה של צ'אטהIl rivale chiacchierone di Chatta7 במרץ 2011צ'אטה יצרה יצור שהוא מדבר ללא הפסקה, אך שהוא לא מקבל תשובות לשאלותיו הוא הורס את כל מה שבדרכו.42יותר מהר פאם!!Più in fretta, Pam8 במרץ 2011נאפה, מלכת החלזונות, מטילה קללה על פאם, לוקט וצ'אטה מפני שהן צחקו על החלזונות האיטיים.43המזל הרע של פרת משה רבנוLa coccinella della sfortuna9 במרץ 2011בשביל להכין עוגת דלעת, קרמל מבקש ממרטינו שיקנה לה דלעת. במקום לקנות דעלת מרטינו מביא לקרמל דלעת מקוללת.44ההתקררות החמורה של פיקסי ומרטינו!Un brutto raffreddore per Fixit e Martino10 במרץ 2011הפיקסים עושים פיקניק על שפת האגם, שם מרטינו ופיקסי מאתגרים זה את זה בתחרות צלילה.45עונת הקאפקייקס של כרמלLe tortine zuccherose di Caramel11 במרץ 2011קרמל הביאה לפיקסים בעיר פיקסי קאפקייק מלאים בסוכר. בשביל ללמד את הפיקסים שסוכר זה לא בריא, רופא השיניים של העיר הופך את הפיקסים לבהמות אוכלות סוכר.46לחיות כמו שריVita da Cherie14 במרץ 2011שרי ולוקט מתחלפות - שרי הופכת לעובדת במלון, בזמן שלוקט חייה את חיי היוקרה.47תחרות בין קרמל למרטינוLa sfida tra Caramel e Martino15 במרץ 2011קרמל ומרטינו מתווכחים, דבר הגורם להתפצל ולנסות להצליח לבד.48הפופיקסים ובתולות הים, חברים הכי טוביםSirene, le migliori amiche dei PopPixie16 במרץ 2011הפיקסים יוצאים למסע מתחת למים בשביל למנוע מכריש לאכול את עיר בנות הים.49אוצר בסוף הקשתUn tesoro ai piedi dell'arcobaleno17 במרץ 2011הפיקסים, השדונים והגמדים משתתפים בתחרות מציאת אוצר.50השיקוי של בתולות היםLa pozione delle Sirene18 במרץ 2011השדונים הופכים את כל הפיקסים, הגמדים ובעלי החיים ליצורי ים.51רקס מאיים על עיר פיקסי!La minaccia di Rex a Pixieville21 במרץ 2011השורשים של עץ החיים כורסמו, דבר המונע את הקסם. השדונים מנצלים את המאורע בשביל לעשות דברים נוראיים.52מצילים את עץ החיים!!Salviamo l'Albero della Vita22 במרץ 2011לאחר שכבשו את העיר פיקסי, השדונים מאיימים להרוס את עץ החיים.

 הפקה 
במאי 2009, חברת Rainbow S.p.A הודיעה שהיא הולכת להפיק את הסדרה. איג'יניו סטראפי החליט ליצור לפיקסיות סדרה נפרדת מכיוון שהדמויות זכו לאהבה רבה מהצופים. קהל היעד העיקרי של הסדרה הוא ילדים בגילאי 5-9. לדברי פרנצ'סקו ארטיבאני, אחד הכותבים של הסדרה, "פופיXי" נועדה להציג את הפיקסיות בעולמם. הסדרה רוצה להעביר מסר שלכולם יש כישרונות, אך כדי להגשים אותם צריכים להיות בעלי ביטחון. היוצרים מיקדו את הסדרה לא רק לבנות, אלא גם לבנים. הצוות הצליח ליצור סדרה שונה ממועדון ווינX מבחינת הדיאלוגים, המקומות והדמויות הלא שגרתיות. הפקת הסדרה ארכה יותר משנה.

היה רצון להוציא צעצועים בהשראת המג'יק פופ, אבל היפנים שהרישיון היה בבעלותם רצו לעשות משהו מסורתי יותר, לכן הרעיון לא יצא לפועל. סטראפי הביע על כך חרטה מפני שבשנת 2016 הושק לשווקים המוצר "!L.O.L. Dolls" על ידי MGA Entertainment שהיה דומה לרעיון שבוטל וזכה להצלחה רבה.

 הסדרה ביחס למועדון ווינX 
הסדרה מתמקדת בפיקסיות, דמויות שהצטרפו לסדרת הטלוויזיה "מועדון ווינX" בתחילת העונה השנייה. הפיקסיות התגוררו באלפיה במהלך העונה השנייה ועד סיום העונה השלישית מפני שכפר הפיקסים, האזור בו הן חיות, היה בסכנה. לקראת סיום העונה השלישית הפיקסיות חזרו לכפר הפיקסים (בסדרה: עיר פיקסי), המקום בו מתרחשת הסדרה, ולכן ניתן להסיק שהסדרה מתרחשת בזמן שהן התגוררו שם. עם זאת, יש מספר דברים שונים מן סדרת המקור:

 במועדון ווינX כל הפיקסיות היו נקבות, ובסדרה התברר שיש גם פיקסים זכרים. בנוסף מספר קטן של פיקסיות שהיו בנות במועדון ווינX הוצגו בסדרה כבנים.
 עץ החיים מעניק לפיקסים את המג'יק פופ, דבר שלא הוזכר במועדון ווינX.
 הדמויות הראשיות בסדרה מוצגות יותר בגרות מאשר ממועדון ווינX, שם הן הוצגו כיותר צעירות.
 בעיר פיקסי מתגוררים גם שדונים וגמדים בנוסף לפיקסים, דבר שלא הוזכר במועדון ווינX.

בעונה השישית של "מועדון ווינX" הבגדים של הפיקסיות השתנו לבגדים שהן לבשו בסדרה, בנוסף הפיקסיות של טקנה ומוזה, דיג'יט וטון, הוחלפו בלי הסבר בשרי ובקרמל, דמויות שהופיעו לראשונה בפופיXי, דבר שהיה נראה מוזר לצופים בסדרה. בעונה השמינית של "מועדון ווינX" הופיעו לראשונה הגמדים, שביניהם מר גריינד, אוגוסטוס ורונף.

 קישורים חיצוניים 

 הערות שוליים 

קטגוריה:מועדון ווינX
קטגוריה:סדרות טלוויזיה איטלקיות
קטגוריה:סדרות הנפשה איטלקיות
קטגוריה:סדרות קומיות
קטגוריה:סדרות פנטזיה
קטגוריה:סדרות ספין-אוף
קטגוריה:ערוץ הילדים: תוכניות רכש
קטגוריה:ערוץ זום: תוכניות רכש
קטגוריה:תוכניות טלוויזיה שעלו לשידור בשנות ה-2010